CELEX: 62021CN0222
Language: el
Date: 2021-03-22 00:00:00
Title: Υπόθεση C-222/21: Αίτηση προδικαστικής αποφάσεως την οποία υπέβαλε το Obvodní soud pro Prahu 1 (Τσεχική Δημοκρατία) στις 22 Μαρτίου 2021 — České dráhy a.s.

21.6.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 242/12
            
         
      Αίτηση προδικαστικής αποφάσεως την οποία υπέβαλε το Obvodní soud pro Prahu 1 (Τσεχική Δημοκρατία) στις 22 Μαρτίου 2021 — České dráhy a.s.
      (Υπόθεση C-222/21)
      (2021/C 242/15)
      Γλώσσα διαδικασίας: η τσεχική
      
         Αιτούν δικαστήριο
      
      Obvodní soud pro Prahu 1
      
         Διάδικοι στην υπόθεση της κύριας δίκης
      
      
         Προσφεύγουσα: České dráhy a.s.
      
         Προδικαστικά ερωτήματα
      
      
                  1)
               
               
                  Πληροί μια εθνική ρύθμιση όπως το πέμπτο τμήμα του zákon č. 99/1963 Sb., občanský soudní řád (νόμου 99/1963, κώδικας πολιτικής δικονομίας, στο εξής: ΚΠολΔ), τις απαιτήσεις της δικαστικής επανεξέτασης απόφασης ρυθμιστικού φορέα σύμφωνα με το άρθρο 56, παράγραφος 10, της οδηγίας 2012/34/ΕΕ3 (1) του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τη δημιουργία ενιαίου ευρωπαϊκού σιδηροδρομικού χώρου (στο εξής: οδηγία 2012/34);
               
            
                  2)
               
               
                  Σε περίπτωση καταφατικής απάντησης στο πρώτο ερώτημα, έχει το άρθρο 56, παράγραφος 6, της οδηγίας 2012/34 την έννοια ότι οι αποφάσεις του ρυθμιστικού φορέα σχετικά με το ύψος των τελών υποδομής αντικαθίστανται από αποφάσεις επί τις ουσίας που εκδίδονται από τακτικά δικαστήρια σε διαδικασίες στις οποίες συμμετέχει ο αιτών και ο διαχειριστής της υποδομής χωρίς τη συμμετοχή του ρυθμιστικού φορέα;
               
            
                  3)
               
               
                  Σε περίπτωση καταφατικής απάντησης στο πρώτο ερώτημα, επιτρέπουν οι κατά το άρθρο 55, παράγραφος 1, της οδηγίας 2012/34 απαιτήσεις σχετικά με τον ορισμό ενός μοναδικού ρυθμιστικού φορέα για τον σιδηροδρομικό τομέα, οι κατά το άρθρο 56, παράγραφοι 2, 6, 11 και 12, της οδηγίας 2012/34 αρμοδιότητες του ρυθμιστικού φορέα, καθώς και η κατά το άρθρο 57, παράγραφος 2, της οδηγίας 2012/34 συνεργασία μεταξύ των ρυθμιστικών φορέων την αντικατάσταση των αποφάσεων που εκδίδουν οι ρυθμιστικοί φορείς επί της ουσίας της υπόθεσης από αποφάσεις τακτικών δικαστηρίων μη σχετιζόμενες με τα πραγματικά περιστατικά που έχουν διαπιστωθεί από τον ρυθμιστικό φορέα;
               
            
         (1)  ΕΕ 2012, L 343, σ. 32.